

**ΕΛΛΗΝΙΚΗ ΔΗΜΟΚΡΑΤΙΑ**

ΠΕΡΙΦΕΡΕΙΑ ΠΕΛΟΠΟΝΝΗΣΟΥ

ΠΕΡΙΦΕΡΕΙΑΚΗ ΕΝΟΤΗΤΑ ΜΕΣΣΗΝΙΑΣ

## ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ

**Ταχ. Δ/νση : Διοικητήριο**

## Ταχ. Κώδικας: 24134

**Πόλη : Καλαμάτα**

## Τηλέφωνο : 27213 61418

## e-mail : antiperiferiarxis.messinias@gmail.com

**Καλαμάτα 21- 02- 2022**

**ΠΡΟΣ :**

**ΜΜΕ Νομού Μεσσηνίας**

**Ιστοσελίδα Περιφέρειας**

**ΔΕΛΤΙΟ ΤΥΠΟΥ**

|  |  |
| --- | --- |
| **ΘΕΜΑ:** | **Έκτακτο Δελτίο Επιδείνωσης Καιρού (ΕΔΕΚ) με ισχύ από Τρίτη 22-02-2022.** |

Σύμφωνα με το **Έκτακτο Δελτίο Επιδείνωσης Καιρού-Ιδιαίτερο Προειδοποιητικό Σήμα,** που εκδόθηκε **σήμερα** **Δευτέρα 21 Φεβρουαρίου 2022** από την **Εθνική Μετεωρολογική Υπηρεσία (ΕΜΥ)**, αναφέρεται:

**Επιδείνωση από τα βορειοδυτικά προς τα νοτιοανατολικά προβλέπεται να  
παρουσιάσει ο καιρός στη χώρα μας από την Τρίτη 22-02-2022 έως το**  
**απόγευμα της Πέμπτης 24-02-2022 με κυριότερο χαρακτηριστικό τις κατά  
τόπους ισχυρές βροχές και καταιγίδες.**

Πιο αναλυτικά:

**Κατά τόπους ισχυρές βροχές και καταιγίδες** θα εκδηλωθούν:

α. Στα νησιά του Ιονίου, την Ήπειρο και τη δυτική Στερεά την Τρίτη από το πρωί και μέχρι το απόγευμα.

β. Στη **δυτική Πελοπόννησο τις μεσημεριανές και απογευματινές ώρες της Τρίτης**.

γ. Στη Θεσσαλία και τις Σποράδες από νωρίς το απόγευμα της Τρίτης και μέχρι το πρωί της Τετάρτης.

δ. Στη δυτική και την κεντρική Μακεδονία από το απόγευμα της Τρίτης έως νωρίς το πρωί της Τετάρτης.

ε. Στη Θράκη και την ανατολική Μακεδονία τη νύχτα Τρίτης προς Τετάρτη.

στ. Στην κεντρική και βόρεια Εύβοια από το πρωί έως το απόγευμα της Τετάρτης.

ζ. Στις Κυκλάδες, την Κρήτη και τα Δωδεκάνησα από τις προμεσημβρινές ώρες της Τετάρτης έως το μεσημέρι της Πέμπτης.

Επιπλέον:

1. Χιονοπτώσεις κατά τόπους πυκνές θα σημειώνονται από το απόγευμα της Τρίτης και μέχρι τα ξημερώματα της Τετάρτης στη δυτική Μακεδονία και στα ορεινά - ημιορεινά της Ηπείρου, της κεντρικής Μακεδονίας και της Θεσσαλίας.

2. Την **Τετάρτη θα επικρατήσουν βόρειοι θυελλώδεις άνεμοι εντάσεως 8 μποφόρ, στο Ιόνιο** από την αρχή της ημέρας και στο Αιγαίο από το μεσημέρι. Την Πέμπτη οι βόρειοι άνεμοι θα εξασθενήσουν βαθμιαία στο Ιόνιο, ενώ στο Αιγαίο πρόσκαιρα θα φτάσουν κατά τόπους τα 9 μποφόρ.

3. Η θερμοκρασία την Τετάρτη θα σημειώσει πτώση κατά 5 με 7 βαθμούς Κελσίου κυρίως στα ανατολικά.

Περισσότερες λεπτομέρειες για την εξέλιξη της κακοκαιρίας στα τακτικά και έκτακτα δελτία καιρού, στην ιστοσελίδα της ΕΜΥ (www.emy.gr) και το λογαριασμό της ΕΜΥ στο twitter (@EMY\_HNMS).

Η **Π.Ε. Μεσσηνίας** συνιστά στους πολίτες να είναι ιδιαίτερα προσεκτικοί, μεριμνώντας για τη **λήψη μέτρων αυτοπροστασίας από** **κινδύνους που προέρχονται από την εκδήλωση των έντονων καιρικών φαινομένων.**

Ειδικότερα, σε περιοχές όπου **προβλέπεται η εκδήλωση έντονων βροχοπτώσεων, καταιγίδων ή θυελλωδών ανέμων**:

* Να ασφαλίσουν αντικείμενα τα οποία αν παρασυρθούν από τα έντονα καιρικά φαινόμενα ενδέχεται να προκαλέσουν καταστροφές ή τραυματισμούς.
* Να αποφύγουν τη διέλευση κάτω από μεγάλα δέντρα, κάτω από αναρτημένες πινακίδες και γενικά από περιοχές, όπου ελαφρά αντικείμενα (π.χ. γλάστρες, σπασμένα τζάμια κλπ.) μπορεί να αποκολληθούν και να πέσουν στο έδαφος (π.χ. κάτω από μπαλκόνια).
* Να βεβαιωθούν ότι τα λούκια και οι υδρορροές των κατοικιών δεν είναι φραγμένα και λειτουργούν κανονικά.
* Να αποφεύγουν να διασχίζουν χειμάρρους και ρέματα, πεζή ή με όχημα, κατά τη διάρκεια καταιγίδων και βροχοπτώσεων, αλλά και για αρκετές ώρες μετά το τέλος της εκδήλωσής τους
* Να αποφεύγουν τις εργασίες υπαίθρου και δραστηριότητες σε θαλάσσιες και παράκτιες περιοχές κατά τη διάρκεια εκδήλωσης των έντονων καιρικών φαινομένων (κίνδυνος από πτώσεις κεραυνών).
* Να προφυλαχτούν αμέσως κατά τη διάρκεια μιας χαλαζόπτωσης. Να καταφύγουν σε κτίριο ή σε αυτοκίνητο και να μην εγκαταλείπουν τον ασφαλή χώρο, παρά μόνο όταν βεβαιωθούν ότι η καταιγίδα πέρασε. Η χαλαζόπτωση μπορεί να είναι πολύ επικίνδυνη και για τα ζώα.
* Να ακολουθούν πιστά τις οδηγίες των κατά τόπους αρμοδίων φορέων, όπως Τροχαία κλπ.

Για πληροφορίες και ανακοινώσεις **σχετικά με την επικρατούσα κατάσταση και την βατότητα του οδικού δικτύου** λόγω εισροής πλημμυρικών υδάτων σε αυτό, οι πολίτες μπορούν να επισκεφθούν την ιστοσελίδα της ΕΛ.ΑΣ. [**www.astynomia.gr**](http://www.astynomia.gr/)**.**

Για περισσότερες **πληροφορίες και οδηγίες αυτοπροστασίας** από τα έντονα καιρικά φαινόμενα, οι πολίτες μπορούν να επισκεφθούν την **ιστοσελίδα** **της Γενικής Γραμματείας Πολιτικής Προστασίας** στην ηλεκτρονική διεύθυνση [**www.civilprotection.gr**](https://www.civilprotection.gr/el)**.**

Από το Γραφείο Αντιπεριφερειάρχη

## 

## 